**ข่าวประชาสัมพันธ์**

**S-26 Progress GOLD เปิดตัว 9 บุคคลเปลี่ยนโลกแห่งปี**

**สร้างแรงบันดาลใจให้พ่อแม่ยุคใหม่ ปล่อยลูกเรียนรู้**

**กรุงเทพฯ 4 กุมภาพันธ์ 2558– S-26 Progress GOLD (เอส-26 โปรเกรส โกลด์)** ผลิตภัณฑ์นมผงคุณภาพระดับพรีเมี่ยม สำหรับเด็กอายุ 1 ปีขึ้นไป เปิดตัวแคมเปญใหม่ “ปล่อยลูกเรียนรู้ สร้างลูกเปลี่ยนโลก” เพื่อสร้างแรงบันดาลใจให้พ่อแม่ยุคใหม่ ปล่อยให้ลูกเรียนรู้สิ่งต่างๆ รอบตัว ให้ลูกได้ก้าวทันกับโลกที่เปลี่ยนไป แนวคิดใหม่นี้เป็นแนวทางการเลี้ยงดูที่ต่างจากแบบแผนเดิมๆ ที่เชื่อว่าความฉลาดของลูกเกิดขึ้นได้จากการเรียนหนักๆ ในห้องเรียนเท่านั้น ด้วยแคมเปญนี้ ทาง S-26 Progress GOLD มีความเชื่อที่ว่า การปล่อยลูกเรียนรู้ทุกอย่างรอบตัว เป็นจุดเริ่มต้นที่ทำให้หลายคนโตขึ้นไปเปลี่ยนโลกได้ จึงได้นำ 9 บุคคลเปลี่ยนโลกแห่งปี จากหลากหลายสาขาอาชีพ มาเป็นบุคคลต้นแบบ และมาช่วยสร้างแรงบันดาลใจให้กับคุณพ่อคุณแม่ยุคใหม่ ถึงจุดเริ่มต้นที่พวกเขาโตขึ้นมาเปลี่ยนโลกได้นั้น คือการได้รับการสนับสนุนจากคุณพ่อคุณแม่ตั้งแต่ในวัยเด็ก ให้พวกเขาได้เรียนรู้ทุกอย่างรอบตัว และบอกเคล็ดลับแลกเปลี่ยนประสบการณ์วัยเด็ก สู่เคล็ดลับการเลี้ยงลูกอย่างไรให้กลายเป็นคนที่จะเปลี่ยนโลกได้

**รัชดา อภิรมย์เดช ผู้อำนวยการฝ่ายการตลาด ธุรกิจไวเอท นิวทริชั่น ผลิตภัณฑ์นมผงคุณภาพระดับพรีเมี่ยม S-26 Progress GOLD (เอส-26 โปรเกรส โกลด์) สำหรับเด็กอายุ 1 ปีขึ้นไป** กล่าวว่า “ในฐานะที่เราเป็นผู้บุกเบิกและผู้เชี่ยวชาญในด้านโภชนาการเด็กมากว่าศตวรรษ เรามีความมุ่งมั่นที่จะสร้างแรงบันดาลใจให้กับพ่อแม่ยุคใหม่ ในการเลี้ยงลูกให้ก้าวทันโลกที่เปลี่ยนไปไวแบบในยุคนี้ เราเชื่อว่าการที่คุณพ่อคุณแม่ปล่อยลูกให้เรียนรู้สิ่งต่างๆ รอบตัว จะเป็นการสร้างพัฒนาการ เสริมสร้างศักยภาพสมองที่ดีให้กับลูก มากกว่าการที่ใช้เวลาส่วนใหญ่อยู่ในห้องเรียน ซึ่งการปล่อยให้ลูกเรียนรู้ทุกอย่างรอบตัวนั้น เป็นการเตรียมความพร้อมให้เด็กสามารถที่จะลองคิดเอง ลองผิดลองถูก และสามารถปรับตัวให้เข้ากับโลกยุคปัจจุบันที่มีการเปลี่ยนแปลงอยู่ตลอดเวลาได้อย่างดี โดยมีคุณพ่อคุณแม่คอยสนับสนุนและให้คำแนะนำอยู่ข้างๆ”

“ซึ่งแนวทางการเลี้ยงดูลูกแบบยุคสมัยใหม่นี้ ได้มีการนำไปใช้ในหลายๆ ประเทศที่พัฒนาแล้วทั่วโลก เพื่อส่งเสริมให้เด็กในวัย 1-3 ปี สามารถเรียนรู้สิ่งต่างๆ รอบตัวได้อย่างเต็มที่ การเรียนในห้องเรียนกลายเป็นเพียงแค่ส่วนหนึ่งของการเรียนรู้ของลูก อีกทั้งการเข้าร่วมเป็นประชาคมเศรษฐกิจอาเซียนในปีนี้ ทำให้สังคมของเราเปิดกว้างและเชื่อมต่อกันมากขึ้น ถือเป็นความท้าทายของเด็กรุ่นใหม่ที่จะต้องสามารถปรับตัวและผลักดันตัวเองให้ก้าวทันสังคมสมัยใหม่ที่เชื่อมโยงถึงกัน เด็กรุ่นใหม่ถูกคาดหวังให้เป็นพลังสำคัญในการขับเคลื่อนและรับมือกับสภาพแวดล้อมที่มีการแข่งขันสูงขึ้นเรื่อยๆ S-26 Progress GOLD เล็งเห็นถึงความท้าทายในการเลี้ยงลูกที่พ่อแม่ยุคใหม่กำลังเผชิญอยู่ จึงกลายมาเป็นแรงบันดาลใจของแคมเปญนี้”

**แพทย์หญิง เกศินี โอวาสิทธิ์ กุมารแพทย์ผู้เชี่ยวชาญด้านพัฒนาการและพฤติกรรม โรงพยาบาลเด็กสมิติเวช ศรีนครินทร์** ให้ความเห็นว่า “ในปัจจุบันมีแนวทางหลากหลายสำหรับการเลี้ยงลูกให้เหมาะสมกับ ยุคสมัยที่ปรับเปลี่ยนไปอย่างรวดเร็ว โดยเฉพาะอย่างยิ่งในประเทศที่พัฒนาแล้ว เช่น อังกฤษ อเมริกา และญี่ปุ่น ได้มีแนวทางการเลี้ยงลูกแบบใหม่ซึ่งเหมาะสมกับเด็กในวัย 1 – 3 ปี ซึ่งเป็นวัยที่เปิดรับประสบการณ์ต่างๆ รอบตัว ทุกอย่างเป็นสิ่งแปลกใหม่น่าสนใจ น่าเรียนรู้ คุณพ่อคุณแม่ควรจะเปลี่ยนบทบาท จากผู้บังคับบัญชา ผู้ห้ามปราม เป็นผู้สนับสนุนโดยเปิดโอกาสให้ลูกได้เลือกในสิ่งที่เขาต้องการ ให้คำแนะนำเมื่อลูกเริ่มแสดงพฤติกรรมเกินขอบเขต การปล่อยให้ลูกเรียนรู้ คิดด้วยตัวเองอย่างเต็มที่ เพื่อค้นหาสิ่งที่เขาชอบหรือสนใจเป็นพิเศษ เป็นจุดเริ่มต้นเพื่อพัฒนาการทางสมองที่ดีของลูกน้อย[[1]](#footnote-1) ยิ่งเด็กมีการใช้สมองเพื่อการเรียนรู้และการคิดมากเท่าไร ก็จะทำให้เซลล์สมองสร้างเครือข่ายเส้นใยสมองใหม่ๆ แตกแขนงเชื่อมติดต่อกันมากยิ่งขึ้น ทำให้สมองมีขนาดใหญ่ขึ้น โดยไปเพิ่มขนาดของเซลล์สมอง จำนวนเส้นใยสมอง และจุดเชื่อมต่อระหว่างเซลล์สมอง”

“การที่เด็กได้เล่นและเรียนรู้สิ่งต่างๆ รอบตัว เป็นการฝึกพัฒนาการด้านต่างๆ ของเด็ก ทั้งทางร่างกาย ความคิด อารมณ์ ความคิดสร้างสรรค์ และการเข้าสังคม[[2]](#footnote-2) ซึ่งการเรียนรู้แบบนี้จะไม่ใช่การสอนหรือสั่งให้ทำ แต่เป็นการที่เด็กสนใจ และอยากที่จะลงมือทำด้วยตัวเอง สิ่งไหนที่เด็กได้ลงมือทำเอง คิดค้นเอง เรียนรู้เอง จะทำให้เด็กเข้าใจและจดจำได้ดีและนานยิ่งขึ้น[[3]](#footnote-3) ไม่ว่าเด็กจะเล่นอะไรก็ตาม ล้วนเป็นจุดเริ่มต้นของพัฒนาการในระยะยาวทั้งสิ้น” แพทย์หญิงเกศินีกล่าวเพิ่มเติม

หลังจากได้เปิดตัวภาพยนตร์โฆษณาล่าสุดชุด ‘I Am’ เมื่อเดือนมกราคมที่ผ่านมา เพื่อสนับสนุนให้คุณพ่อคุณแม่สนับสนุนให้เรียนรู้ทุกอย่างรอบตัว ไม่เฉพาะแต่ในห้องเรียน เพื่อเตรียมความพร้อมให้ลูกสามารถเผชิญกับโลกที่เปลี่ยนแปลงไปอย่างรวดเร็ว S-26 Progress GOLD ได้ต่อยอดแนวคิดเดียวกันนี้ให้คุณพ่อคุณแม่เห็นภาพชัดขึ้น ผ่านหนังสือ **“ปล่อยลูก เปลี่ยนโลก”** ที่จะกล่าวถึงตัวอย่างของการปล่อยลูกเรียนรู้ทุกอย่างรอบตัว เป็นจุดเริ่มต้นของหลายบุคคลที่เปลี่ยนโลกซึ่งในหนังสือได้รวบรวมเรื่องราวของ 9 บุคคลที่ประสบความสำเร็จในด้านต่างๆ ผ่านเคล็ดลับการเลี้ยงดูสมัยเด็กที่ได้รับการปล่อยให้เรียนรู้ทุกอย่างรอบตัว จนส่งผลต่อการเปลี่ยนโลกในปัจจุบันนี้ของพวกเขา

เหล่าบุคคลเปลี่ยนโลกที่จะมาสร้างแรงบันดาลใจให้กับพ่อแม่ยุคใหม่นั้น ได้แก่ **ป๋าเต็ด ยุทธนา บุญอ้อม** เจ้าพ่อเด็กแนว ที่สร้างแรงบันดาลใจให้เด็กไทยผู้รักเสียงดนตรี พร้อมเนรมิตงานเทศกาลดนตรีอินดี้ให้เกิดขึ้นในเมืองไทยอย่างที่ไม่เคยมีใครทำมาก่อน **สราวุธ เฮ้งสวัสดิ์** หรือ เจ้าของนามปากกา **นิ้วกลม** ผู้สร้างสรรค์และเปลี่ยนโลกการอ่านของคนไทย **แก้ม มลลิกา เรืองกฤตยา** แฟชั่นดีไซเนอร์ ผู้ก่อตั้งแบรนด์ Kloset ยกระดับแฟชั่นไทยสู่สากล **บัณฑิต อึ้งรังษี** หนึ่งในวาทยกรคนสําคัญของโลก ผู้เป็นแรงบันดาลใจให้คนไทยพัฒนาศักยภาพตนเอง **ดร.ก้องภพ อยู่เย็น** วิศวกรไทยที่อายุน้อยที่สุดใน “นาซ่า” เติมไฟฝันเด็กไทยผู้หลงรักวิทยาศาสตร์และอวกาศ ให้ลุกโชน **ผู้ใหญ่บิ๊ก พงษ์ระพี เตชพาหพงษ์** ผู้สร้างบ้านเด็กสองภาษา สร้างแรงบันดาลใจพ่อแม่เลี้ยงลูกให้เป็นเด็กสองภาษาตั้งแต่แรกเกิด **ดร.ต่าย นิศรา การุณอุทัยศิริ** นักวิทยาศาสตร์รุ่นใหม่ ที่ได้รับการยอมรับในระดับนานาชาติ **หนึ่ง วิทิตนันท์ โรจนพานิช** นักปีนเขาผู้เอาชนะขีดจํากัดของตนเอง นําพาธงชาติไทยและชื่อเสียงของคนทั้งประเทศไปสู่จุดสูงสุดของยอดเขาเอเวอร์เรสต์ และ **ดร.แอนนี่ เลิศอัษฏมงคล (ทรัพย์เสริมศรี)** อดีตนักแสดง คุณแม่ และ ครูผู้สอนหลักสูตรการสื่อสารผ่านเสียงร้องของทารก

หนังสือ “ปล่อยลูก เปลี่ยนโลก” จะมีวางอยู่ตามจุดต่างๆ กว่า 100 จุด ตามศูนย์การเรียนรู้ โรงพยาบาล โรงเรียน และร้านค้าต่างๆ ทั่วกรุงเทพฯ คุณพ่อคุณแม่หรือผู้ที่สนใจสามารถเป็นเจ้าของได้ โดยไม่เสียค่าใช้จ่ายใดๆ สำหรับข้อมูลเพิ่มเติม กรุณาติดต่อ S-MomClub โทร. 02-6402288 หรือ [www.s-momclub.com](http://www.s-momclub.com)

#####

**สื่อมวลชนต้องการข้อมูลเพิ่มเติม กรุณาติดต่อ:**

จรินยา ซอโฉม ทอแสง ช่วงโชติ

ผู้จัดการฝ่ายสื่อสารการตลาดอาวุโส บริษัท เฟลชแมน ฮิลลาร์ด ประเทศไทย

ธุรกิจไวเอท นิวทริชั่น โทร. +662 256 9890 # 224

โทร. +662 657 8514 อีเมล์: thorsaeng.chuangchote@fleishman.com

อีเมล์: jarinya.sorchom@wyethnutrition.com

1. Claire Lerner, L.C.S.W. and Sharon Greenip, M.Ed. [↑](#footnote-ref-1)
2. Canadian Council on Learning (Early childhood learning knowledge centre), “Let the children play: Nature’s answer to early learning”, Lessons in learning (Ottawa: CCL, 2006), p.2. [↑](#footnote-ref-2)
3. Samuelsson, I.P., & Johansson, E. (2006). Play and learning – inseparable dimensions in preschool practice. Early child development and care 176 (1), pp.47-65. Available at <http://www.metapress.com>. [↑](#footnote-ref-3)